Alf Halstvedt

Alf Halstvedt (1897–1972) var en norsk friidrettsutøver som representerte IK Tjalve i Oslo. Halstvedt var født i Askim, men vokste opp på Rjukan. Han emigrerte senere til Canada.En løper som var forut for sin tid - Aftenposten, 4. desember 1957.

Han senket den norske rekorden på 5 000 to ganger i juni 1917 med først 5 sekunder, så ytterligere 2,5 sekund til 15.33,5. I 1918 løp han under 15 1/2 minutt, før han under et stevne i Stockholm i juli 1919 brøt 15 minuttsgrensen og la den norske rekorden på 14.59,1.friidrett.no: ''Rekordenes utvikling - Løpsøvelser   , hentet 20. august 2011 

Han satte også norsk rekord på 10 000 meter to ganger. Første gang på Frogner Stadion i juni 1918, da han flyttet den gamle rekorden med nesten 1 minutt og 20 sekund til 31.57,6. I august 1919 senket han tiden til 31.55,9.

Halstvedt ble norsk mester 8 ganger. På 5 000 meter i 1917, på 5 000, 10 000 meter og terrengløp i 1918 og 1919, og igjen 10 000 meter i 1920. For de tre seirene i 1918 ble han tildelt kongepokalen.friidrett.no: Kongepokalvinnere   

 Medaljer i norske mesterskap 
Plassering Øvelse ÅrGull  5000 meter  1917, 1918, 1919Gull  10000 meter  1918, 1919, 1920Gull  Terrengløp  1918, 1919Sølv  1500 meter  1918, 1919

 Referanser 
friidrett.no: NM 1500 meter menn. 
friidrett.no: NM 5000 meter menn. 
friidrett.no: NM 10000 meter menn. 
friidrett.no: NM Terrengløp menn. 

Kategori:Norske langdistanseløpere
Kategori:Kongepokalvinnere i friidrett
Kategori:Personer fra Oslo
Kategori:Norgesmestere i friidrett
Kategori:Friidrettsutøvere for IK Tjalve